זה לא גורל
גבירותי ורבותי, מכובדי, ידידי, די!!! עד מתי?; עד מתי נצקצק בלשוננו ונזעק אללי; נשאיר את הכבישים להיות כמו שדה מוקשים; נדמם דוממים, ונשאר אדישים; כמה זמן, לעזאזל, נמשיך להאשים; את הגורם האנושי?; אז נכון, אתם נסעתם במהירות איטית; והוא התנגש בכם חזיתית; אבל מי יעוף דרך השמשה הקדמית?; הגורם האנושי הארור; או הילד שלכם, שיושב לא חגור?; תגידי, אמא, את מתכוננת לקראת הראיון; שתתני לי שבוע אחרי האסון?; אז מהיום חברים, התמונה משתנה; מפנימים, מעמיקים ומשננים את הכלל:; תאונות דרכים הן לא גורל:; תאונות דרכים זה לא גורל; תאונות דרכים זה לא גורל; אדוני ראש הממשלה, תן "אור ירוק"; אם צריך להחמיר ולשנות את החוק; כדי שאף פושע יותר לא יחמוק.; הגיע הזמן להיות מיליטאנטים; כי בנושא הזה כולנו על הג'אנטים; האוויר כבר יצא מכל הגלגלים; ונמאס לנו עם המצב להשלים; אנחנו לא חיילים במלחמת התשה; אז תנו לנו לחיות בבקשה.; ואם צריך להחמיר בענישה; העם נותן לכם מנדט להפעיל יד קשה.; חייבים לנסות, תטילו קנסות,; תטילו אימה, תטילו ביצים.; תטילו מה שאתם רוצים; רק אל תטילו מטבע על החיים; שלי ושל יתר האזרחים.; תסתכלו במראה, הקדמית האחורית; תגידו לי אתם איך אנחנו נראים.; כמו הישראלי הממוצע והאומלל; שאף פעם לא עצר לרגע ושאל; שלא חשב שיש סיכוי בכלל; לשנות את מצבנו הבלתי נסבל; להבין סופסוף: תאונות דרכים הן לא גורל.; תאונות דרכים הן לא גורל; תאונות דרכים הן לא גורל; בחור צעיר,; רוצה לקרוע את העיר?; אתה גם בטח חושב שאתה נורא זהיר; ומאה עשרים קמ"ש זה בכלל לא מהיר; גם אני הייתי כמוך נלהב ויהיר; אז נכון, יש לך בגרות ויש לך רישיון; אבל תקשיב רק פעם אחת לבעל ניסיון.; זה החיים שניתנו לך כפיקדון; לא בקבוק בירה באיזה מועדון; ואפרופו בירה, אתה לא כל יכול; אבל לעומתך, האלכוהול יכול גם יכול; להכניס את ההורים שלך למשפחת השכול.; אז בוא תצטרף, המהפכה מתחילה; כי המדינה כולה, ובראש ‟ הממשלה; לא רק בנתב"ג שרוולים מפשילה; נכון, יש אבטלה וכלכלה חולה; וברקע מתרחשת מלחמה די פעילה; אבל תענו לי בכנות, על השאלה:; מי יותר חללים מפילה?; המלחמה בשטחים או זאת שבדרכים?; אז אם אנחנו רוצים להעמיד; בארץ הזאת דור עם עתיד; צריך עכשיו אחת ולתמיד; למצוא את הדרך למגר ולהשמיד.; לצאת מן הפרט ולהבין את הכלל; תאונות דרכים הן לא גורל.; תאונות דרכים זה לא גורל; 